**דניאל עמרם** (נולד ב-13 באוגוסט 1997) הוא עיתונאי, אושיית רשת ופעיל חברתי ישראלי.

ביוגרפיה
--------

עמרם נולד למשפחה חרדית-ליטאית וגדל בבני ברק, והוא בן חמישי מתוך תשעה. למד בישיבת אורחות תורה.

בגיל 17 יצא בשאלה. הוא תיעד את תחושותיו בנושא בפוסטים בפייסבוק, ואף פרסם סרטון בו הוא נראה שורף תפילין. לאחר פרסום הסרטון קיבל עמרם ביקורת רבה ואיומים, בעקבותיהם עבר להתגורר בארצות הברית. בשלב מאוחר יותר פרסם התנצלות על שריפת התפילין.

לאחר המעבר התגורר בפלורידה ולאחר מכן בניו יורק, ובמשך תקופה היה חסר בית.

חשיפות ברשת
-----------

עמרם פועל ברשתות החברתיות, בהן התבלט בסרטוניו הרבים, בהם הוא חושף את זהותם של אנשים שצולמו מתקיפים, מטרידים, מתחזים או גונבים. הוא מצליח לחשוף את הזהויות בעזרת עוקביו ששולחים לו מידע, חיפוש ברשת, ועוד. בחשבון הטוויטר שלו הוא מגדיר את פעולתו: "אנחנו קהילה שמונעת אלימות באופן אקטיבי, זה הוכח כמועיל, חשיפת השמות והתמונות שלהם ברשת מייצרים הרתעה! נקודה! זה לא המצאה של ישראל זה קיים במדינות רבות בעולם."

עמרם הוא בעל תעודת עיתונאי בארצות הברית.[דרוש מקור] עקב כך שהוא פועל בישראל ובארצות הברית, לעיתים הוא חושף פרטים שבישראל חלים עליהם מגבלות צו איסור פרסום.

ב-13 במרץ 2022 הוגשה כנגד עמרם תביעה בגין לשון הרע על ידי אושיית הרשת דנית גרינברג.

באוקטובר 2022 הביא לידיעת הציבור את המקרה של יואל לנגהל, נער ישראלי בן קהילת בני המנשה מהודו שבני נוער רצחו בלינץ'.

במרץ 2023 חשף עמרם מורות בבית ספר, שפתחו קבוצת וואטסאפ בשם "טיול שנתי שחורות", בו הן ריכלו וצחקו על בנות ממוצא אתיופי בבית הספר שלהן.

ביולי 2023 עמרם הביא לידיעת הציבור תופעה של צעירים התוקפים עובדים זרים על אופניים בדרכם חזרה מהעבודה, המידע הועבר למשטרה, בוצעו מעצרים והתופעה נפסקה כליל.

עוד באותו החודש פרסם דניאל עמרם את גרסתו של הנוסע החרדי שביקש מכתבת ערוץ 13, נריה קראוס, לעבור מקום במטוס, שטען שהבקשה הייתה כי רצה לשבת ליד חבר. הפרשה זכתה לסיקור נרחב במגזר החרדי. קראוס הגיבה לדברים ועמדה על טענתה שהבקשה הייתה בגלל היותה אשה ופרסמה סרטון שבו דייל התנצל בפניה על התקרית.

בספטמבר 2023 עמרם חשף לציבור תופעה של תקיפת חברים בקהילת הלהט"ב בהפגנות, בעקבות התיעודים נעצרו המעורבים בפרשה.

בחודש נובמבר באותה שנה חשף עמרם את כאן 11 ו"ניקו אוסטרוגה" אדם שהזדהה בתור נפגע מסיבת ה"נובה" וטען ש-29 מחבריו נהרגו במסיבה, לאחר בירור מקיף של עמרם התברר שלא שהה במסיבה כלל, כאן 11 שחשפו את סיפורו לראשונה פרסמו התנצלות.

באוקטובר 2023 הגיעה לעמרם פנייה מדייר הטוען שבעל הדירה מבקש מהורים של הדיירת החטופה ענבר הימן לשלם או לפנות את הדירה, בעקבות הפרסום קבוצת הכדורגל מכבי חיפה החליטה שהיא תממן את הדירה של ענבר לשנה.

בינואר 2024 פורסם סרטון בו נראה אדם תוקף את העיתונאי חיים לוינסון ושובר את משקפיו באצטדיון טדי בעת משחק כדורגל. עמרם גילה תוך מספר שעות את זהותו של התוקף שהתגלה כשוטר סמוי, שעקב כך נחשף. לטענת עמרם הוא בעל רקע פלילי בעברו.

בפברואר 2024 פורסם סרטון עם כותרת טייס לשעבר בו מופיע אדם המפרט תיאוריית קונספירציה על בגידה בתוך חיל האוויר ב-7 באוקטובר. עמרם חשף כי המופיע בסרטון אינו טייס ופרסם את הסרטון בצורה אנונימית. התברר כי האדם פרסם סרטון בחשבונו שאינו אנונימי, בפנים גלויות, ללא הכותרת ומעולם לא טען שהוא טייס. הכותרת הוספה בשגגה ברשת לא על-ידו.

לאחר שעמרם פרסם תחקיר בעניין אליהו יוסיאן הוציא בית משפט השלום בנוף הגליל צו איסור פירסום על חלקו השני של התחקיר.

ערוצים ועוקבים
--------------

נכון לינואר 2024 לעמרם ערוץ טלגרם עם 365 אלף מנויים, ערוץ טוויטר (X) עם 55 אלף עוקבים, 2 ערוצי יוטיוב עם כ-100 אלף עוקבים יחדיו, ואינסטגרם עם 112 אלף עוקבים. כמו כן מפעיל עמרם ערוץ בטיקטוק. העמוד מונה כ-300 אלף עוקבים.בטיקטוק שבר שיא ישראלי כשהתגית #דניאלעמרם צברה יותר מ220 מליון צפיות.

קישורים חיצוניים
----------------

* 

* אתר האינטרנט הרשמי של דניאל עמרם
* 

* דניאל עמרם, ברשת החברתית אקס (טוויטר)

* דניאל עמרם, ביישום טלגרם

* דניאל עמרם, ברשת החברתית אינסטגרם

* דניאל עמרם, ברשת החברתית טיקטוק

* דניאל עמרם, סרטונים בערוץ היוטיוב
* ישועה תורג'מן, ‏10 דברים שלא ידעתם על דניאל עמרם: למד בתלמוד תורה והשתמש בשם בדוי, באתר כיפה, 26 בינואר 2024
* אתר למנויים בלבד חגית גינזבורג, תחקירן, רכילאי או זומר טיפוסי? מי הוא הטיקטוקר הפרובוקטור דניאל עמרם, באתר הארץ, 11 באוגוסט 2022
* האיש שהפך לתופעה ברשתות: סיפורו של "עמרם ללא צנזורה", באתר רשת 13
* יערה יעקב, דניאל עמרם: "באים אליי בטענות שאין לי חשיפות על השמאל. לא מצאתי עדיין. תמצאו לי, אני אחשוף", באתר ynet, ‏2023-04-28

הערות שוליים
------------

1. 1 2  אתר למנויים בלבד חגית גינזבורג, תחקירן, רכילאי או זומר טיפוסי? מי הוא הטיקטוקר הפרובוקטור דניאל עמרם, באתר הארץ, 11 באוגוסט 2022
2. ↑  אתר למנויים בלבד חגית גינזבורג, תחקירן, רכילאי או זומר טיפוסי? מי הוא הטיקטוקר הפרובוקטור דניאל עמרם, באתר הארץ, 11 באוגוסט 2022
3. ↑  יוסי דלאל, דנית גרינברג חושפת פרטים על התאונה הקשה ותובעת את הטיקטוקר דניאל עמרם | ישראל היום, באתר www.israelhayom.co.il, ‏2024-01-15
4. ↑  עמרי מניב, N12 - גילויים חדשים ברצח הנער יואל להנגהל, באתר N12, ‏2022-10-29
5. ↑  Israeli teachers open racist WhatsApp group, mock Ethiopian students, The Jerusalem Post | JPost.com, ‏2023-03-12 (באנגלית אמריקאית)
6. ↑  מתן צורי, בזכות כוכב רשת: בן 17 נעצר בחשד לתקיפת נתין זר באשקלון | תיעוד, באתר www.ynet.co.il, ‏2023-07-23
7. ↑  "הסרטונים הללו משקפים רוע מזוקק. ככה נראית התפוררות של חברה". *הארץ*. נבדק ב-2024-01-29.
8. ↑  נריה קראוס טענה לאפליה | הנוסע החרדי הגיב: הכתבת ראתה כיפה ויצאה משליטה, באתר ערוץ 7, 16 באוגוסט 2023
9. ↑  מאיר גלבוע, סערת טיסת החרדים וכתבת 'חדשות 13'; עלילת הדם נחשפת • צפו, באתר בחדרי חרדים, 16 באוגוסט 2023
10. ↑  וואלה! תרבות‏, "הנה הסרטון שמציג את העובדות": מלחמת הגרסאות על הטיסה של נריה קראוס, באתר וואלה!‏, 16 באוגוסט 2023
11. ↑  תמרי, לירן (2023-06-02). ""ליל השנאה" בירושלים: בן 17 נעצר בחשד לתקיפת משתתף במצעד הגאווה". *Ynet*. נבדק ב-2024-01-29.
12. ↑  אבי כהן, תופעה מתגברת: אב ובנו נעצרו לאחר שתועדו בתקיפה על רקע הומופובי, באתר www.israelhayom.co.il, ‏2023-09-04
13. ↑  ליאורה גולדנברג-שטרן, הפיל את כאן 11: כך בושל הפייק הגדול של חרבות ברזל, באתר www.maariv.co.il, ‏2023-12-10
14. ↑  רוני שקדי, בעקבות הפרסומים: מכבי חיפה תממן דירה למשך שנה עבור ענבר הימן, באתר mako, ‏2023-10-12
15. ↑  דף הטוויטר של דניאל עמרם: תקיפת העיתונאי חיים לוינסון באיצטדיון טדי
16. ↑  ראיון של רביב דרוקר בערוץ 13 עם דניאל עמרם על אירוע השוטר הסמוי
17. ↑  שי רינגל, יאיר נתניהו הפיץ תיאוריית קונספירציה על בגידה בחיל האוויר - הסרטון שעליו התבסס התגלה כפייק, באתר N12, ‏4 בפברואר 2024
18. ↑  שלומי גבאי‏, דניאל עמרם תכנן לפרסם הערב את החלק השני של התחקיר נגד אליהו יוסיאן - ביהמ"ש אסר, באתר וואלה!‏, 6 באפריל 2024
19. ↑   דניאל עמרם, ביישום טיקטוק
20. ↑  TikTok - Make Your Day, www.tiktok.com